Kan 1840, matapos an pirang pagkaproblema sa eskwelahan kan saiyang ama, an pamilya Alcott naglipat na sa sarong harong na nasa 2 ektarya (0.81 ha) na daga. Tulong taon sinda sa nirentahan na Hosmer Cottage na inaapod na idyllic. Kan 1843, an pamilya Alcott, kaiba an anum(6) na miyembro kan pamilya Consociate, naglipat sa Utopian Fruitlands na komunidad sa halipot na taon, 1843-1844, Sa pagkawasak kan Utopian Fruitlands, nagrenta sinda nin mga kwarto, asin sa pagkakua ni Abigail May Alcott kan saiyang parte sa mana asin sa mga tabang pinansyal ni Emerson, nabakal ninda an saindang magiging harong sa Concord. Naglipat sinda sa saindang harong na inapod nindang Hillside kan Abril 1, 1845, pero naglipat man sinda kan 1852, asin an harong pinabakal kay Nathaniel Hawthorne na pinangaran man nin The Wayside. Sa paglipat-lipat nin 22 beses sa laog kan 30 taon, an mga Alcott nagbalik sa Concord kan 1857, asin naglipat sa Orchard House kan 1858.